
Prokofjev Op. 94 fuvola és zongora D-dúr Szonátája első tételének ismertetése

Kulcsszavak: Prokofjev; fuvola; szonáta
Az orosz származású Szergej Prokofjev (1891-1953) korának egyik legkiemelkedőbb zeneszerző alakja. Neoklasszicista zeneszerzőként műveiben megmutatkoznak a korszakra jellemző stílusjegyek. Kortársai, mint például Sztravinszkij és Gyagilev modernista újításai hatással voltak a zeneszerző egész munkásságára. Ez alól az Op. 94 (1943) fuvolára és zongorára komponált szonátája sem kivétel , ami szerkezetét és formáját tekintve egy teljesen klasszikus szonátaforma, de a harmónia és a tonalitás területén szokatlan változtatásokat alkalmaz. Hangulatán jól érzékelhető a háború okozta zavarodottság és a félelem. Prokofjev a szóló fuvolairodalmat eredendően ezzel az egy művel gazdagította, azonban számos zenekari darabjában kiemelt fontossággal bír ez a hangszer.
 Elemzésemben szeretném bemutatni a szerző életútját, a körülményeket, melyek hatással voltak rá és végigkísérik munkásságát, illetve leghíresebb zenekari kompozícióit, ahol a fuvola jelentős szerepet tölt be.




